உமிழ்வு வர்த்தக முறைக்கு ஆப்பரேட்டர் அல்லது நிறுவல் மட்டத்திலான அளவீடுகள் அவசியமாகின்றன. இந்த அளவீடுகள் பின்னர் ஒழுங்குபடுத்தும் அமைப்புக்கு அறிக்கையிடப்படுகின்றன. பசுமை இல்ல வாயுக்களுக்கு அனைத்து வர்த்தக நாடுகளும் தேசிய மற்றும் சர்வதேச அளவில் ஒரு உமிழ்வு விவரப்பதிவை வைத்துப் பராமரிக்கின்றன. அது மட்டுமின்றி வட அமெரிக்காவிலுள்ள வர்த்தகக் குழுக்கள் காலநிலைப் பதிவு (க்ளைமேட் ரெஜிஸ்ட்ரி) மூலமாக மாகாண அளவிலான விவரப்பதிவுகளை வைத்துப் பராமரிக்கின்றன. பகுதிகளுக்கிடையேயான வர்த்தகத்திற்கு இந்த விவரப்பதிவுகள் இசைவானதாக இருக்க வேண்டும், அவற்றின் அலகுகளும் அளவீட்டு முறைகளும் ஒரே மாதிரியானவையாக இருக்க வேண்டும்.

சில தொழிற்துறை செயலாக்கங்களில் புகைபோக்கிகளிலும் புகைக்குழாய்த் தொகுதிகளிலும் உணர்கருவிகளையும் பாய்வு மீட்டர்களையும் செருகி உமிழ்வுகளை நேரடியாக அளவிட முடியும். ஆனால் பல வகையான செயல்பாடுகள் அளவீட்டுக்கு கோட்பாட்டு ரீதியான கணக்கீடுகளையே சார்ந்துள்ளன. அந்தத்தப் பகுதிகளின் சட்டங்களைப் பொறுத்து இந்த அளவீடுகளை உள்ளூர் ஒழுங்குபடுத்து அமைப்புகளிடம் சமர்ப்பிக்கும் முன்பு அல்லது பின்பு கூடுதல் சோதனைகளும் அவற்றை அரசு அல்லது மூன்றாம் தரப்பு தணிக்கையாளர்கள் சரிபார்ப்பதும் அவசியமாகலாம்.

உதாரணம்
அளவிடல், அறிக்கையிடல், சரிபார்த்தல் (MRV)
சந்தை போக்குகள்
ஐரோப்பிய ஒன்றியம்